На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019), и члана 20,21 и 22. Одлуке о утврђивању доприноса за уређивање грађевинског земљишта ( ''Службени лист општине Чајетина'' , број 1/2015…10/2022), Скупштина општине Чајетина, на седници одржаној дана 22.06. 2023. године, донела је

**ОДЛУКУ О УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА „GAT“ ДОО НОВИ САД И „TEHNO INZENJERING“ ДОО НОВИ САД**

**Члан 1.**

Овом одлуком о уређивању грађевинског земљишта предвиђа се извођење радова на опремању рециклажног дворишта на Златибору на кат. парцели број 4590/2 КО Чајетина**.**

**Члан 2.**

 На основу достављеног предмера и предрачуна грађевинских радова и извршене стручне контроле предмера и предрачуна по налогу Комисије за контролу извршених грађевинских радова, укупна вредност предметних радова износи 124.175.551,00 динара без ПДВ-а.

**Члан 3.**

Инвеститори граде апарт хотеле на Златибору, на кат.парцелама број 4577/25 и 4622/25, обе КО Чајетина, за шта су извршени обрачуни доприноса за уређивање грађевинског земљишта према грађевинској дозволи број 351-905/2021-03 од 6. јануара 2022. године, на износ од 58.466.098,00 динара и грађевинској дозволи број 351-605/2022-03 од 14. октобра 2022. године, на износ од 53.521.418,00 динара.

**Члан 4.**

Инвеститори ће извести наведене радове из члана 1. и након потврде надлежног надзорног органа извршиће се коначни обрачун којим ће вредност изведених радова бити умањена од утврђених доприноса за уређивање грађевинског земљишта.

**Члан 5.**

 Овлашћује се запослени у Општинској управи да закључи уговор са финансијером у смислу члана 92. Закона о планирању и изградњи, у свему према прихваћеном предмеру и предрачуну за предметне радове, с тим што ће се коначан обрачун извршити након завршетка радова.

**Члан 6.**

 Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 400- 745/2023-01 од 22.06. 2023. године**

**ПРЕДСЕДНИК**

 **Скупштине општине,**

*Арсен Ђурић*